Die DA het in die derde plek geëindig met 8,06% van die stemme. Dit is ’n verbetering van 2011 se 6,52% wat die party in Limpopo gekry het.
Jacques Smalle, DA-leier in Limpopo, kan nog nie sê of daar moontlik ’n samewerking met die EFF sal wees nie. Jossey Buthane, die EFF se sekretaris-generaal in Limpopo, swyg ook oor wat die toekoms inhou.
Modimolle en Mookgophong word al ’n geruime tyd gereeld deur watertekorte en kragonderbrekings lamgelê. Gewelddadige betogings het vroeër vanjaar in die dorpe daaroor uitgebreek.
Julius Malema, EFF-leier, ’n boorling van die stad, het sy stemwyk in Seshego voor die ANC weggeraap.